Pause mellem hul 9 og 10 - PDF
Pause mellem hul 9 og 10
Download "Pause mellem hul 9 og 10"
1 Kære medlemmer Så er nyhedsbrevet på banen med masser af nyt! Nyhedsbrev april 2014 Pause mellem hul 9 og 10 Så er vi kommet i gang med scorekort printeren. Som I nok har set, så står der på vores nye scorekort at vi har en lille pause på 10 min mellem hul 9 og 10. Dette blev der også informeret om på generalforsamlingen, men vi vil gerne kort fortælle hvordan det fungerer. Forklaret kort og præcist, så betyder det at alle spillere har ret til 10 min pause. Man er velkommen til ikke at gøre brug af denne ret, men så skal man spørge holdet foran om man må gå igennem imens de holder pause. Inden længe kommer der skilt op mellem hul 9 og 10, som beskriver dette. Overdækningen Vores overdækning på driving range tager form, og det er herligt at de frivillige lægger så mange kræfter i genopførslen. Den forventes færdig i slutningen af juni måned. Medlemsundersøgelse Golfspilleren i Centrum Her i løbet af året vil der blive sendt medlemsundersøgelse ud igennem det system som vi har tilkøbt igennem DGU, nemlig Golfspilleren i Centrum. Vi håber meget at I alle vil besvare spørgeskemaet og på den måde hjælpe os med at udvikle klubben. Vi glæder os til at se resultaterne og blive en endnu bedre golfklub for os alle! Falster Golfklub Virketvej Eskilstrup Tlf.: Fax:
2 Dialogmøde Næste dialogmøde bliver afholdt d. 5. juni 2014 kl. 19:00. Der kommer en særskilt inviation når vi nærmer os, men sæt endelig et kryds i kalenderen. Falster Golfklub Løbet 2014 Med næsten 150 deltagere blev første afholdelse af Falster Golfklub Løbet en fin succes! Løberne var glade for ruterne, og banen stod flot såvel før som efter løberne havde været rundt. Det har uden tvivl skabt omtale for Falster Golfklub. Vi satser på endnu et løb i april 2015 i samarbejde med NØG. Begynderhold 2014 I 2014 er vi efterhånden snart oppe på 40 begyndere, hvilket er rigtig dejligt. Vi vil dog altid gerne byde flere velkommen, og håber I vil hjælpe med at henvise venner og familie til at spille i vores hyggelige klub. Gedser Fuglestation Vi er simpelthen så glade for det samarbejde vi har lavet med Gedser Fuglestation! Ud af de 60 kasser som er kommet op og hænge så er over 40 af dem allerede beboede. Det må siges at være en succes! Benny og Hans som er vores primære kontaktpersoner har også været meget flittige sammen med deres netværk, så vores artslister på hjemmesiden vokser og vokser. Se artslisterne via link på vores hjemmeside:
3 Gå til Golf...både mandag og fredag Nu er tiden kommet, hvor vi igen starter med: Gå til Golf, mandage er især beregnet på medlemmer der er startet inden for de sidste tre år og som gerne vil gå en runde, på 9 huller, med en rutineret spiller. Der er ingen tilmelding, man møder op mandage kl Gå til Golf fredag, er for alle der vil spille 9 eller 18 huller, sammen med nye mennesker, der er ingen tilmelding, man møder op fredage kl og vælger om man vil gå 9 eller 18 huller. For Gå til Golf fredag er der dog den ændring at man hen over sommeren kan deltage i en løbende konkurrence på 9 eller 18 huller, eller begge, det koster kr. 25 at deltage i hver kategori, for hele sæsonen. Men det skal understreges at man kan være med uden at deltage i konkurrencen. 1 gang om måneden, vil der blive arrangeret en anden form for spil, som afsluttes med fælles spisning for dem der er interesseret. Vi har aftalt en god pris, for at deltage i gril arrangement. Gå til Golf mandage starter den 5. maj kl Gå til Golf fredage starter den 2. maj kl
4 Gå til Golf...og lær at lave Hole-in-one Gå til Golf er jo et herligt koncept og nu kan man også få lektioner i at lave Holein-one det fik de i hvert fald her mandag d. 12/5-2014, hvor Henning Berner klarede hul 9 i blot et enkelt slag. Det gav også lige de sidste point, så runden også endte med at sende ham ned i handicap. Stort tillykke! Henning Berner med sin whisky (sponsoreret af Marius Mortensen), som præmie for sit Hole in One sammen med sine medspillere Poul Lauritzen (tv) og Claus Petersen (th).
5 Demodag i klubben d. 1. juni 2014 D. 1. juni 2014 byder Falster Golfklub og Pro Golf velkommen til demodag fra kl. 10:00 til 14:00. Husk også at der er 70 kr. tilbud denne dag, så inviter gerne venner og bekendte med! Mere information kommer snarest muligt. Præsentation af Majbritt Hammer Vi har fået en ny receptionist i år, og vi er allerede rigtig glade for samarbejdet. Her er hvad Majbritt Hammer siger om sig selv: Jeg er en udpræget servicemindet turist pige fra Falster (Gedser), der har arbejdet i Turistbranchen igennem 25 år. Jeg er gift og har to dejlige piger på 21/23 år. Vi elsker at rejse så ofte vi kan, gerne Portugal da min man kommer fra Lissabon. De sidste 7 år har jeg været Bureauchef og daglig leder på Marielyst Turistbureau og FalsterHus feriehus udlejning med ca. 100 feriehuse. Jeg bruger min fritid på bestyrelsesarbejde i Sydfalster turist og erhvervsforening, hvor jeg ofte er den person der tager rundt og markedsfører vores skønne område og står for mange af områdets aktiviteter. Jeg har sommerhus på Marielyst og syntes i det hele taget vi har det skønt område over hele Lolland-Falster og jeg arbejder gerne for at vi kan stå mere sammen og få større udbytte af samarbejde på tværs. Jeg vil gøre mit til at i som medlemmer og gæster i Falster Golfklub, vil føle jer velkommen og godt tilpas i mit selskab.
6 Boldrende-tider i maj Der er helt sikkert flere der har undret dig over de boldrende tider som er blevet placeret mandage og tirsdage i maj måned. Det har vi gjort på grund af den feedback vi fik til Generalforsamlingen. Sidste år var det svært for vores medlemmer at få tider om mandagen, da greenfee spillere kunne booke længere ud i fremtiden. Derfor besluttede vi i år at lave boldrende tider som kunne bruges af medlemmer til at komme ud og spille en runde, selv hvis hele dagen er booket med greenfee spillere. Indtil videre har der ikke været så mange greenfee spillere på rabat-dagene som vi havde håbet, så det kan være boldrende tiderne igen bliver fjernet. Det gør vi dog kun hvis vi mener der er god plads til både greenfee-spillere og medlemmer. Falster Golf Festival med biler og bas! Nu bliver der igen festival for de smukke, de kloge, de voksne og de slagfærdige Greenfee til de fire Festival-turneringer er på 0 kroner, har klubbens bestyrelse besluttet. Derfor håber vi, at få mange gæster til en glad festival-uge den første uge i juli. Der er fire biler på højkant! Hver Festival-dag er der én Toyota eller Citroën til dagens første hole-in-one. Det sørger Frimann Biler fra Nykøbing Falster for. Efter fredagens slagspil er der taffelmusik med Jazz Onklerne. Denne sidste Festival-dag vil man også kunne deltage i After-Golfen med mad, musik og hygge, selv om ikke har gået de 18 huller. Det er klub-i-klubberne og Turneringsudvalget, der er gået sammen om at genoplive Festival-ugen ved Virket Sø fra 1. til 4. juli. Tirsdag er damedag, onsdag mannedag, torsdag seniordag og om fredagen står den på slagspil. Til hver turnering er matchfee 175 kroner. Det dækker mad, spil, præmier og fælles udgifter til Festival-PR, musik og forsikring af de firhjulede hole-in-one præmier, der vil føre sig frem foran klubhuset. Efter Festivalen er det i øvrigt muligt at spille parturnering med en god ven fra en anden klub i Gæsteturneringen søndag 6. juli.
7 ÅRETS VINTERGOLFER 2013/2014 JØRN ANDERSEN Så blev årets VINTERGOLFER fundet, hvor der blev spillet på en næsten grøn bane hele vinteren igennem = en grøn vinter. Der var kamp til det sidste, men Jørn Andersen trak det længste strå (Tillykke). HERRERÆKKEN: Jørn Andersen foran Erik Thorsen og med Jørgen Eggers på trediepladsen. DAMERÆKKEN: Blev vundet af Oda Weltz med Tanja Strange på andenpladsen, og trediepladsen snuppede Kirsten Weiss Afslutningen foregik den 6. april, med spisning og præmieoverrækkelse. Der blev serveret mørbradgryde/m diverse. Køkkenet fik ros.
8 Vi er så også kommet i gang med sommerturneringerne, hvor der var god tilslutning til Åbningsturneringen, lad os håbe det fortsætter. Guldborgsund Cup bliver i år afviklet over 3 søndage, og håber dermed at der vil blive flere deltagere. Der spilles her på Falster den 25. maj (den er åben for tilmelding). Storstrømmen den 29 juni, og vi slutter på Marielyst den 17. august. Som noget nyt vil vi prøve med en Par Hulspilsturnering, som skal løbe hen over golfsommeren. Der spilles finale den 13. september. Hvor der samtidig vil blive afviklet en stablefordturnering for dem som har deltaget i hulspilsturneringen. Vi spiser og hygger selvfølgelig bagefter. Parmatch Spilleform: Turneringen spilles som Greensome, hulspil. Parret med det højeste sammenlagte spillehandicap, tildeles halvdelen af forskellen til det andet pars sammenlagte spillehandicap. Halve slag rundes op. Hvert par spiller altså kun èn bold, som spillerne skiftes til at slå til. Begge spillere slår ud og parret vælger hvilken bold der spilles videre med. Den hvis bold ikke blev valgt spiller den valgte bold og derefter skiftes spillere til at slå til bolden. Den bedste nettoscore på det enkelte hul vinder hullet.. Der spilles først i puljer (max. 5 hold i hver pulje) og herefter i cupsystem. Resultaterne sendes pr. mail til turneringsledelsen. Resultaterne skrives eksempelvis som 4/3 ud for vinderparret, d.v.s. at det ene par er 4 op med 3 huller tilbage, således at kampen er afgjort her. Hver match skal finde en afgørelse står det lige efter 18 huller spilles videre på 1.-,2.-, 3. hul o.s.v. ind til et af parrene vinder et hul. Uanset hvor mange omspilshuller der bruges er resultatet altid 1-0. Er der to eller flere hold i en pulje der har vundet lige mange kampe, er det den indbyrdes kamp, der afgør placeringen. Puljefordelingen vil være klar i klubhuset og på hjemmesiden ca. 1.juni De der er skrevet med rødt er ansvarlig for at kontakte modstanderen, og sammen med dem få aftalt dato for afvikling af matchen i rette tid. Hvis der opstår forhindringer for en kamps rettidige afvikling, skal en af turneringslederne kontaktes. Hvis en kamp ikke er blevet afviklet rettidigt og turneringslederne ikke er kontaktet herom, udgår kampen af listen. I puljespillet tildeles begge hold 0 point. Hvis en spiller bliver langtidsskadet, kontaktes turneringsledelsen. Matchfee: 100 kr. pr par. Betales inden første kamp Par: Et par består af to spillere og kan frit sammensættes. Parret spiller sammen i hele turneringen og der kan ikke skiftes makker undervejs. En spiller må kun deltage i et par. Matchledere: Leif Jensen Willy Gaarsted
9 Tidsplan: Sidste frist for tilmelding d. 26/5 kl Tilmelding via golfbox Den 1/6 offentlig gøres turneringsplanen på hjemmesiden / opslagstavlen Spillet i puljerne skal afvikles senest 24/8 og gerne efter nedenstående plan: Runde 1 senest uge 25 Runde 2 senest 28 Runde 3 senest 31 Runde 4 senest 34 Semifinale afvikles i uge 35/36 Finalen afvikles d. 13/9 I forbindelse med finalekampen afvikles en turnering hvor alle deltagere i Parmatch kan deltage. Dagen afsluttes med fælles spisning og præmieuddeling. Til slut hvor vi i turneringsudvalget ønsker alle et godt golfår, skal der også følge en lille BØN. Meld jer nu til vores turneringer, det er sjovere for os i turneringsudvalget at der er 80 tilmeldinger, frem for der kun er 40. Willy Arbejdsdagen Der blevet virkelig gået til den til arbejdsdagen og der blev også taget mange flotte billeder. Se alle de flotte billeder ved at følge dette link:
10 Pro Rune J. Olsen Rune er kommet godt i gang med sæsonen, og hjulpet en masse af jer til også at komme bedre i gang. Der er mange muligheder for at få en sjovere oplevelse ude på banen. Rigtig mange vil opleve at det er i det korte spil (put, chip, pitch og bunker) at man ofte bruger for mange slag. Det er noget af det som Rune er specielt god til, og han har mange gode tips og tricks til hvordan du kommer videre. Så husk at en lektion med Rune ikke altid behøver at være på driving range, men kan også være på Par 3 banen. 63 slag var nok! Rune går jo ikke rundt og blærer sig med sine resultater, men jeg synes det er rimeligt at nævne at han til FGK Amatør-elites rangeliste turnering på Storstrømmen (fra vintertee til sommergreen) gik de 18 huller i blot 63 slag! Det er ikke blot imponerende på grund af de 9 under par, men faktisk også fordi han startede på hul 1 med en dobbelt bogey og gik så 11 under par derfra! Det må siges at være mental styrke der vil noget! Fantastisk flot! Følg med i hans resultater på hjemmesiden. Han opdaterer når han har været ude og spille turnering. Pro Tip: Slå længere med driveren! Slå længere med din driver ved at tee'e din bold højere. En god ide til jer der gerne vil slå længere med jeres driver vil være at tee'e din bold højere og længere fremme i stancen, så du på den måde har muligheden for at slå op på bolden. Når man slår op på bolden, vil man fjerne spin fra bolden, og det vil gøre at bolden flyver længere.
11 FGK Amatør-elite FGK Amatør-elite har netop afsluttet første kampweekend. Elitetruppen er i år noget større end tidligere og har hele tre hold med i Danmarksturneringen. Målsætningen er at vi har et 3. divisionshold, 4. divisionshold og kvalifikationshold når året er omme. Det kræver at 3. divisionsholdet, som rykkede op sidste år, kan rykke videre op eller i hvert fald blive i denne division. Dernæst skal et af de to kvalifikationshold som vi har med i år rykke op i 4. division. Det bliver spændende at følge. Herunder kan du læse med hvordan kampene gik i weekenden, samt se et par holdbilleder. Desværre fik Kvalholdet fra pulje 14 ikke taget holdbillede, men det kommer med næste gang. I kan følge alle holdene på Golfbox: 3. divisionsholdet i pulje 7: Klik her for resultater Kvalifikationsholdet i pulje 14: Klik her for restulater Kvalifikationsholdet i pulje 15: Klik her for resultater Links kan også findes på vores hjemmeside: Klik her 3. divisionsholdet Lørdag mod Maribo Resultatmæssigt godkendt start på livet i 3. division. Håbet var at vinde minimum 2 singler, og så at vores foursome kunne vinde. S. Allan og Mads Christian indfriede de forventninger med solide præstationer i 2. og 4. single. Desværre fik vores foursome aldrig lagt noget tryk på modstanderen, og var hurtigt 3 ned efter 5 huller. Slutteligt et stort nederlag, som specielt Bo må tage på sin kappe med spil under niveau. De resterende singler præsterede fornuftigt, omend Jakob var noget skuffet over sit korte spil. Både Joakim og Ulrik kom op mod modstandere der ramte dagen, men de gav aldrig op, hvilket er en af holdets målsætninger. Et 4-10 nederlag til rækkens favoritter er i sidste ende godkendt. Dagens spiller blev S. Allan, der specielt på banens bagni, satte tommelskruerne på sin modstander. Godt spillet af den lange! 3. divisionsholdet inden kampen mod Møn
12 FGK Amatør-elite 3. divisionsholdet Søndag mod Møn Så fik vi set hvad de små marginaler kan have af betydning i en holdkamp. Ærgerligt nok faldt de ikke ud til vores fordel i dag. Fra start af vidste vi ikke hvilke forventninger vi skulle have til dagens match. Efterfølgende var vi enormt skuffede over, at vi ikke fik point med hjem. I foursome havde vi valgt at skifte Bo ud med Ulrik. Det var en god ide, da Rune og Ulrik sikkert vandt 4/3. Joakim kom op mod den danske mester A. Frances, og det var for stor en mundfuld. Joakim spiller 1. single i år, hvilket medfører kampe mod spillere der ofte har +hcp, og så skal det altså være svært specielt på udebane. MC kæmpede sig flot tilbage, efter at have været 4 ned efter 7 huller, men ender med at tabe på hul 17 efter et treputt. Jakob kom hurtigt 3 up efter 4 huller, men formåede ikke, ifølge ham selv, at holde sammen på sit spil, og endte med at tabe klart. Allan har været helt suveræn i denne weekend, og vinder en sikker 5/4 sejr. Så for at få point med hjem, skulle Bo have minimum uafgjort. Det var der intet der tydede på efter hul 14 hvor han var 3 ned. Men med 3 vundne huller i træk var muligheden for sejr pludselig til stede. Desværre blev en grum 180 grader hulkant udslagsgivende for hele matchen, da Bo s parputt blev hængene oppe, og det betød at Møn kunne notere en sejr på 8-6. Skuffelsen var enorm hos spillerne, da vi følte at vi kunne/burde have fået point med hjem. Til gengæld var der enighed om, at vi godt kan klare os i 3. Division, og vi ser allerede frem til næste spilleweekend, hvor der SKAL point på kontoen. Kvalholdet fra pulje 15 Lørdag mod Sydsjælland Selvom det blev til et knebent nederlag på 8-6 må resultatet af den første kamp i 2014 sæsonen anses for at være tilfredsstilende. Foursome med Henrik/Thomas fik en rigtig god sejr efter en jævn match. Joe vandt en meget flot sejr i 4. single efter stabilt spil hele vejen. Matchende i 1. single (Willy) og 5. single (Søren) bliver først afgjort på 18. hul lidt uheldigt at vi taber dem begge. De to sidste matcher i 2. single (Rasmus) og 3. single (Jens) kæmpede noget med det og var op i mod stærk modstand.
13 FGK Amatør-elite Kvalholdet fra pulje 15 Søndag mod Halsted Kloster Kampen blev afviklet i meget kraftig vind og masser af regn. Foursome med Henrik/Thomas vandt igen en sikker sejr (3-2) efter en meget stabil match under svære betingelser. Willy og Jens vinder begge deres singlematcher med 2-1. Mickey og Rasmus kæmper begge godt og deler deres matcher. En rigtig flot sejr (10-4 til FGK) som vi kæmpede os frem til på en meget lang bane i stiv kuling og masser af regn en ikke så sjov cocktail af spille golf i. Kampens spillere blev Henrik/Thomas i foursome efter en meget sikker sejr. Kvalholdet i pulje 15 inden kamp mod Halsted Kloster. Kvalholdet fra pulje 14 Lørdag mod Rønnede Vejret var lidt blæsende og overskyet. Alle kom godt afsted på hul 1 og flere matcher var noget tættere end resultatet (14-0 til Rønnede) fortæller. Banen i Rønnede er en bane, man helst skal have spillet flere gange, da flere af hullerne har "blinde" slag, hvor der enten ligger en bunker, vandløb, sø eller tykt rough. Flere af os gik næsten til vores hcp, men spillerne fra Rønnede gjorde det bare lidt bedre måske i kraft af kendskab til banen, men i nogle sammenhænge også spillemæssigt spillerne fra Rønnede ligger i hcp 3,5 9,6. Men næsten alle var tilfredse med deres eget spil, og var enige om, at vi på vores hjemmebane kan slå Rønnede. Thor er valgt til dagens spiller, da han præsterede at holde spillet sammen det meste af runden igennem.
14 FGK Amatør-elite Kvalholdet fra pulje 14 Søndag mod Storstrømmen Vejret var blæsende, overskyet og lidt regn. Alle kom godt afsted på 1. hul som enten blev vundet eller delt. Både 3. og 5. singlen var tæt spillet, hvor føringen hele tiden lå mellem 1 og 2 up i vores favør. I de resterende matcher kom vi desværre lidt hurtigt bag ud med 1 til 3 huller, men vi forsøgte hele tiden at holde på. Spillet var generelt godt uden mange fejlslag, men vi missede deværre både i indspillet og flere putts for at vinde huller eller blot dele. De fleste var generelt tilfredse med spillet, selvom resultatet (10-4 til Storstrømmen) ikke er derefter, og vi var enige om, at spillerne fra Storstrømmen vil få det noget sværere på vores egen bane. Emil er valgt til dagen spiller, da han hurtigt rejset sig igen efter gårdagens match i Rønnede, som blev tabt 7-5.